Spider-Man: Nový deň

***Spider-Man: Nový deň*** je pripravovaný americký superhrdinský film založený na postave Spider-Mana z komiksov Marvel Comics. Film, ktorý produkujú spoločnosti Columbia Pictures, Marvel Studios a Pascal Pictures a distribuuje Sony Pictures Releasing, má byť 38. filmom v rámci Marvel Cinematic Universe (MCU) a štvrtým filmom v sérii filmov o Spider-Manovi v rámci MCU, nadväzujúcim na film *[[Spider-Man: Bez domova|Spider-Man:]]* *[[Spider-Man: Bez domova|Bez domova]]* (2021). Film režíruje Destin Daniel Cretton, scenár napísali Chris McKenna a Erik Sommers a v hlavnej úlohe sa predstaví Tom Holland ako Peter Parker / Spider-Man po boku Zendayi, Sadie Sink, Jacoba Batalona, Jona Bernthala, Tramella Tillmana, Michaela Manda a Marka Ruffala. Vo filme Parker čelí hrozivej fyzickej evolúcii svojich superschopností a zároveň odhaľuje väčšie tajomstvo.

Spoločnosť Sony už v auguste 2019 pripravovala štvrtý film zo série Spider-Man v rámci MCU súbežne s filmom *No Way Home*. Producentka Amy Pascal v novembri 2021 prezradila, že tento film mal byť prvým dielom novej trilógie filmov o Spider-Manovi s Tomom Hollandom v hlavnej úlohe, pričom práce na scenári začali v decembri toho istého roku. McKenna a Sommers sa v februári 2023 vrátili ako scenáristi z predchádzajúcich filmov, Cretton bol najatý na réžiu v októbri 2024 a názov bol oznámený v marci 2025. Nakrúcanie začalo v auguste 2025 s exteriérovými zábermi v škótskom Glasgowe, zatiaľ čo práce v ateliéroch prebiehali v Pinewood Studios v Anglicku. Ďalšie exteriérové zábery sa nakrúcali po celom Anglicku a nakrúcanie bolo ukončené v decembri.

Film *Spider-Man: Nový deň* má premiéru v Spojených štátoch naplánovanú na 31. júla 2026 ako súčasť šiestej fázy MCU.

## Obsadenie
* Tom Holland ako Peter Parker / Spider-Man:
Bývalý Avenger, ktorý získal pavúčie schopnosti po tom čo ho uhryzol rádioaktívny pavúk. Keďže celý svet na neho zabudol a nemá žiadnych blízkych pôsobí v uliciach New Yorku ako zamozvaný superhrdina. 
* Zendaya ako Michelle "MJ" Jones-Watson: 
Petrova bývalá spolužiačka a ex-priateľka, ktorá spoločne s Nedom Leedsom študuje na MIT. 
* Sadie Sink v neznámej úlohe
* Jacob Batalon ako Ned Leeds:
Petrov bývalý najlepší kamarát a spolužiak, ktorý spoločne s MJ študuje na MIT. 
* Jon Bernthal ako Frank Castle / Punisher:
Samozvanec, ktorý bojuje proti zločinu a podsvetiu v uliciach New Yorku veľmi drsným spôsobom čo má často smrteľné následky.
* Tramell Tillman ako Bill Metzger:
Riaditeľ úradu pre likvidáciu škôd. 
* Michael Mando ako Mac Gargan / Scorpion:
Zločinec s mechanickým oblekom a chvostom pripomínajúcim škorpióna.   V minulosti bol kôli pôsobeniu Spider-Mana zavretý do väzenia.  
* Mark Ruffalo ako Bruce Banner / Hulk:
Zakladajúci člen pôvodnych Avengerov a vedec, ktorý sa kvôli ožiareniu silným gama žiarením pri rozrušení premieňa na jeho zúrivé zelené alter-ego Hulka. V súčasnosti prednáša a vyučuje na Empire State University. 
* Marvin Jones III ako Lonnie Lincoln / Tombstone: 
Albínsky mafián, ktorý má nadľudskú silu a odolnosť. 

Ďalej sa objavia Liza Colón‑Zayas a Keith David v neznámych úlohách. Eman Esfandi stvárni nového priateľa MJ. Zabryna Guevara sa objaví ako Sheila Rivera a zopakuje si túto úlohu zo seriálu . Objavia sa aj záporné postavy Boomerang, Tarantula a kriminálna organizácia The Hand.

## Produkcia
Po úspechu filmu *Spider-Man: No Way Home* (2021) začali spoločnosti Sony Pictures a Marvel Studios v roku 2022 pracovať na ďalšom pokračovaní. Prezident Marvel Studios Kevin Feige v roku 2023 potvrdil, že scenáristi Chris McKenna a Erik Sommers, ktorí písali predchádzajúce diely, pripravujú úplne nový príbeh pre Petra Parkera / Spider-Mana.

Film bol oficiálne oznámený v apríli 2024 počas prezentácie Sony Pictures na CinemaCon, kde odhalili aj jeho oficiálny názov: *Spider-Man: Brand New Day*. Názov odkazuje na rovnomennú komiksovú ságu z roku 2008, ktorá sa zaoberá dôsledkami vymazania Petrovej identity zo sveta. Podľa vyjadrení štúdia však film nebude priamou adaptáciou tejto dejovej línie, ale inšpiruje sa jej hlavnými témami.

V máji 2025 bolo potvrdené, že film sa bude zameriavať viac na „street-level crime“ a bude oveľa prízemnejší, čím sa odkloní od multiverzálnych udalostí z predchádzajúceho filmu. Podľa Feigeho: *„Už nejde o koniec sveta, ale o problémy, ktoré sú Petrovi oveľa bližšie – osobné a mestské.“*

## Referencie

Kategória:Pripravované filmy
Kategória:Filmy USA
Kategória:Akčné filmy USA
Kategória:Sci-fi akčné filmy USA
Kategória:Filmy Marvel Cinematic Universe
Kategória:Filmy podľa názvu
Kategória:Filmy z 2026